Гурт 7000$ прыехаў да нас аж зь Ніжняга Ноўгараду. Гурт, набыўшы папулярнасьць у ТОЙ САМЫ ГОД, на шляху да 2016 яе чакана разгубіў, чаму сьведчылі апошнія паўпустыя менскія канцэрты. Але гэтыя размовы не пра “Мост”: згаладалыя ўжо па цяжкай музыцы гледачы зьбіліся ля сцэны ў вялікі натоўп, расьсякаючы яго ў цэнтры слэмам і няспыннымі сёкл-пітамі. Пыл стаяў слупом, а знаходзіцца побач было відавочна небясьпечна. Музыкі цалкам прадставілі новы сінгл “Жизнь не любит слабаков”, у астатнім збольшага зьвярнуўшы ўвагу на альбом “Тень независимости”. Зразумела, не без класічнай “True или труп”. Дзьвіжовая і хістовая частка фестывалю пачалася менавіта з выступу 7000$.